Nile Rodgers

Nile Rodgers (* 19. September 1952 in New York, USA) is en US-amerikaanschen Musikproduzent un Musiker.

 Leven 
Rodgers is in’n Stadtdeel Bronx opwassen. He hett Musik studeert un weer Anfang vun de 1970er Johren Liddmaat in de Studio-Grupp Sesame Street as ok Gitarrspeler in’t Huusorchester vun’t Apollo-Theater in New York. Vun 1976 an weer Rodgers tomeist tosamen mit den Bassgitarrspeler Bernard Edwards en stilschapen un trendwiesen Musiker un Produzent. De beiden harrn sik 1971 drapen un sik över jemehr musikaalschen Gemeensomkeiten uttuuscht. To de Tiet hett Rodgers noch mit de nich so spoodrieken Big Apple Band in lüttere Clubs speelt, hett dormols aver al den Plaan hatt, mit Edwards en spoodrieke Rockgrupp to grünnen.

Eerst 1976 hebbt se dormit anfungen, Funkjazz mit Disco- un Rockelementen to verbinnen. In dat Johr hebbt se opletzt de Grupp Chic grünnt. Disse Grupp harr Hits as de Titel „Le Freak“, „Dance, Dance, Dance, Everybody Dance“, „My Forbidden Lover“ und „Good Times“, Wo sik de Sugarhill Band de Basslien vun utlohnt hett, üm dormit den eersten Rap-Hit to maken. De Rockgrupp Queen hett op de charakteristischen Basslien jemehrn Hit „Another One Bites the Dust“ vun 1980 opboet. In de glieken Tiet hebbt Edwards un Rodgers för de Grupp Sister Sledge de Disco-Hits „We are Family“ un „Lost in Music“ schreven un produzeert.

Sienen Naam as bannig goden Musikproduzent hett Rodgers mit Produkschonen ü.a. för Diana Ross, Debbie Harry, Madonna, David Bowie, Mick Jagger, Duran Duran oder The B-52’s wieter ünnerstreken. Rodgers hett aver butendem ok Musik för Computerspelen un för Filmen komponeert un produzeert.

In de USA warrt de Populärmusik ok vundaag noch in „swart“ un „witt“ ünnerdeelt. Nile Rodgers is de eerste Musiker un Produzent, de mit afro-amerikaanschen as ok mit witte Künstlers tosamen Musik produzeert hett, de musikaalsch wegwiesen weer un kommerziellel Spood harr. In de 1980er Johren weer he een vun de wenigen Produzenten, vun de Musik vun „swarte“ un ok vun „witte“ Radiosenners speelt worrn is. 

2005 is he in de Dance Music Hall of Fame opnahmen worrn.

 Filmmusik (Utwahl) 
 Johr Originaltitel dt. Titel 1982 Soup for One   1984 Alphabeth City   1988 Coming to America Der Prinz aus Zamunda 1988 Earth Girls Are Easy Mein Liebhaber vom anderen Stern 1989 White Hot Die Kokain-Connection 1994 Blue Chips Blue Chips 1994 Beverly Hills Cop III Beverly Hills Cop III 2000 Eventual Wife   2001 Rush Hour 2 Rush Hour 2 2005 Roll Bounce    2006 Mission: Impossible III    2009 Dance Flick  Dance Flick – Der allerletzte Tanzfilm

 Utteken 
Nile Rodgers hett för sien Filmmusik to Coming to America 1989 den BMI Film Music Award kregen.

 Websteden 

 offizielle Websteed vun Nile Rodgers (eng.)

Kategorie:Mann
Kategorie:Börger von de USA
Kategorie:Musiker
Kategorie:Musikproduzent
Kategorie:Filmmusik
Kategorie:Boren 1952